Վաղուց ի վեր նախընտրական ծրագրերի մասին որոշակի կարծրատիպեր են ձևավորվել մեզանում:: Շատ հաճախ լսում ենք, որ մեր հասարակության մի հատվածը, ավելին` քաղաքացիների մեծամասնությունն իր քվեն տալիս է այս կամ այն քաղուժին, թեկնածուին` առանց նախընտրական ծրագրերին ծանոթանալու: Այսինքն` դրանք հեռացել են իրենց կողմնորոշիչ դերից: Նախօրեին մեզ հետ զրուցած քաղաքացիներն, անշուշտ, ունեն ոչ լուրջ վերաբերմունքի իրենց պատճառները: Նրանք վստահ են` նախընտրական ծրագրերի դրույթները բացառապես գեղեցիկ շարադրանք են` երբեք չիրականանալու պայմանով: Իսկ նույն քաղաքացին արդյո՞ք հետևողական է կամ գոնե հետաքրքրվո՞ւմ է, թե նախորդ ընտրություններին իր ձայնը ստացած խորհրդարանական ուժն ի՞նչ չափով է իրականացրել նախընտրական խոստումները: